open-index/open-wikipedia-markdown huggingface dataset:
Ρεκιβέργα

Η **Ρεκιβέργα**, *Recciberga*, επίσης γράφεται: Reciberga ή *Reciverga*, λατινικά: *Rekiverga*, (απεβ. μεταξύ 18 Οκτωβρίου 646 και 13 Νοεμβρίου 657) ήταν βασίλισσα των Βησιγότθων (όχι αργότερα από το 646 - όχι αργότερα από το 657) με τον γάμο της με τον Σινδάσβινθ ή τον Ρεκέσβινθ.

## Βιογραφία
Η ύπαρξή της επιβεβαιώνεται από δύο πηγές. Το πρώτο είναι ένας βασιλικό καταστατικό  με ημερομηνία 646, και το δεύτερο είναι το επιτάφιο επίγραμμά της  

Η καταγωγή της Ρεκιβέργας δεν αναφέρεται σε κανένα από τα έγγραφα. Θα μπορούσε να ήταν από μία σημαντική οικογένεια ευγενών Βησιγότθων και πιθανώς να είχε σχέση με τον Ρικίμιρ.

Στις 18 Οκτωβρίου 646 ο βασιλιάς Σινδάσβινθ εξέδωσε καταστατικό στον ηγούμενο ενός μοναστηριού κοντά στο Eλ Βιέρθo, αναφέροντας τη Ρεκιβέργα ως βασίλισσα. Ωστόσο, υπάρχει ακόμη κάποια διαφωνία μεταξύ των μεσαιωνολόγων ως προς την αυθεντικότητα αυτού τού εγγράφου. Το καταστατικό εμφανίζει τα εξής:*« Domnis sanctis gloriosissimis mihique post Deum fortissimis patronis sanctorum μαρτύριο Iusti et Pastoris sive sancte Marie et sancti Martini episcopi, απαρτία βασιλική, vel monasterium situm est juxta rivulum quod dicitur Molinago, sub Funding μοναστήρι μια κνήμη Fructuoso Abbate, ego Chindasvintux rex και Reciverga regina"*Το επιτάφιο επίγραμμά της, γραμμένο από τον Ευγένιο αρχιεπίσκοπο του Τολέδο, την καταγράφει ως παντρεμένη με τον βασιλιά για επτά χρόνια.

Δεν υπάρχει επί του παρόντος συναίνεση μεταξύ των ιστορικών σχετικά με το ποιος από τους ηγεμόνες του Βησιγοτθικού βασιλείου ήταν πνυμφευμένος με τη Ρεκιβέργα. Μερικοί μεσαιωνολόγοι τη θεωρούν σύζυγο του βασιλιά Σινδάσβινθ,  που κυβέρνησε τους Βησιγότθους το 642-653, και προτείνουν ότι η Ρεκιβέργα ήταν η μητέρα του μεγαλύτερου γιου και κληρονόμου του, Ρεκέσβινθ. Άλλοι ιστορικοί την αποκαλούν σύζυγο του Ρεκέσβινθ. Πιστεύουν ότι η πρώτη αναφορά της ως βασίλισσας χρονολογείται από την εποχή, που ο σύζυγός της ήταν συγκυβερνήτης με τον πατέρα του και είχε επίσης βασιλικό τίτλο. Σε αυτή την περίπτωση, η Ρεκιβέργα θα έπρεπε να είχε αποβιώσει πολύ πριν από τον σύζυγό της, ο οποίος απεβίωσε την 1η Σεπτεμβρίου 672. Δεν υπάρχουν στοιχεία για την έγγαμη ζωή του βασιλιά Ρεκέσβινθ στις μεσαιωνικές πηγές, και έτσι υποτίθεται ότι απεβίωσε άτεκνος.

### Το τέλος
Απεβίωσε απότομα σε ηλικία 22 ετών και οκτώ μηνών,  σύμφωνα με το επιτάφιο επίγραμμά της. Η ακριβής ημερομηνία του τέλους της είναι άγνωστη,  αλλά υποτίθεται ότι θα έπρεπε να είχε αποβιώσει όχι νωρίτερα από το 646, όταν αναφερόταν στο καταστατικό, και το αργότερο στις 13 Νοεμβρίου 657, ημερομηνία θανάτου τού Ευγένιου τού Τολέδο. 

Τάφηκε στο μοναστήρι του Σαν Ρομάν δε Ορνίχα, που βρίσκεται στο ομώνυμο χωριό. Αργότερα, εκεί τάφηκε και ο βασιλιάς Σινδάσβινθ, και το επιτάφιο επίγραμμά του γράφτηκε από τον ίδιο αρχιεπίσκοπο.

## Παραπομπές


Κατηγορία:Βισιγοθικές βασίλισσες
Σιξίλο

Η **Σιξίλο**, *Cixilo*, (7ος αιώνας – άκμασε το 694) ήταν πριγκίπισσα των Βησιγότθων. Έγινε βασίλισσα των Βησιγότθων με τον γάμο της με τον Eγίκα (βασ. 687–702).

## Βιογραφία
Ήταν κόρη του Έρβιγ βασιλιά των Βησιγότθων και της Λιουβιγότο. Παντρεύτηκε τον Εγίκα το 670. Αποκηρύχθηκε το 687. Ωστόσο, μετακόμισε μόνο προσωρινά σε ένα μοναστήρι και της επετράπη να επιστρέψει και να επανεγκατασταθεί ως βασίλισσα, καθώς πιστοποιείται το 691 και το 694 

## Βιβλιογραφικές αναφορές

Κατηγορία:Βισιγοθικές βασίλισσες
Sisu (ταινία)

Το ***Sisu*** είναι μια ιστορική ταινία δράσης του 2022 σε σενάριο και σκηνοθεσία από τον Γιάλμαρι Χέλαντερ. Στην ταινία πρωταγωνιστούν οι Γιόρμα Τόμιλα, Άξελ Χένι, Τζακ Ντούλαν, και Μιμόσα Γουιλάμο.

Η ταινία έκανε πρεμιέρα στο Διεθνές Φεστιβάλ Κινηματογράφου του Τορόντο στις 9 Σεπτεμβρίου του 2023. Κυκλοφόρησε στην Φινλανδία στις 27 Ιανουαρίου του 2023 και στις Ηνωμένες Πολιτείες Αμερικής στις 28 Απριλίου του 2023. Έλαβε θετικά σχόλια από τους κριτικούς και έγινε εισπρακτική επιτυχία.

## Παραπομπές


## Εξωτερικοί σύνδεσμοι

* Επίσημος ιστότοπος
* ''Sisu'' στο AllMovie
*  στην IMDb

Κατηγορία:Ταινίες του 2022
Κατηγορία:Φινλανδικές ταινίες
Κατηγορία:Ταινίες Β΄ Παγκοσμίου Πολέμου
Κατηγορία:Ταινίες επιβίωσης
Κατηγορία:Ταινίες παραγωγής Lions Gate Entertainment
Ξηρόκαμπος Τρικάλων

Ο **Ξηρόκαμπος** είναι οικισμός της Θεσσαλίας στην Περιφερειακή Ενότητα Τρικάλων.

## Γενικά στοιχεία
Ο Ξηρόκαμπος βρίσκεται στα ανατολικά του όρους Κράτσοβο σε υψόμετρο 410 μέτρα ενώ απέχει περίπου 21 χλμ. ΒΔ. από την Καλαμπάκα (έδρα του δήμου) και 42 χλμ. ΒΔ. από τα Τρίκαλα. Αξιοθέατα θεωρούνταιτα τα θολωτά μονότοξα πέτρινα γεφύρια του 18ου αιώνα: "του Ντελλή" στα βόρεια του χωριού που γεφυρώνει τον χείμαρρο Κακοπλευρίτη και "Μπουντζά" στο βορειοδυτικό άκρο του που γεφυρώνει τον χείμαρρο Μπουντζά. Η τοποθεσία "Μπλάτσα", στα δυτικά  προσφέρει θέα της Καλαμπάκας και των Γρεβενών.

Αναφέρεται επίσημα ως ξεχωριστός οικισμός για πρώτη φορά το 1951 να απογράφεται στην κοινότητα Κακοπλευρίου. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι, μαζί με το Κακοπλεύρι αποτελούν την κοινότητα Κακοπλευρίου που υπάγεται στη Δημοτική Ενότητα Χασίων του Δήμου Μετεώρων και σύμφωνα με την απογραφή 2011 έχει 173 κατοίκους. Η πορεία του πληθυσμού σύμφωνα με τις απογραφές είναι:

## Εξωτερικοί σύνδεσμοι

* Γεφύρι Του Ντελή από τον ιστότοπο Πέτρινα γεφύρια.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Καλαμπάκας
Κατηγορία:Δήμος Μετεώρων
Ghosted (ταινία, 2023)

Το ***Ghosted*** είναι μια Αμερικανική ρομαντική κωμική ταινία δράσης-περιπέτειας του 2023 σε σκηνοθεσία από τον Ντέξτερ Φλέτσερ και σενάριο από τους Ρετ Ρις, Πολ Γουέρνικ, Κρις Μακένα, και Έρικ Σόμερς, από ιστορία των Ρις και Γουέρνικ. Στην ταινία πρωταγωνιστούν οι Κρις Έβανς και Άνα ντε Άρμας.

Σε παραγωγή από τις Apple Studios και Skydance Media, κυκλοφόρησε στο Apple TV+ στις 21 Απριλίου του 2023. Παρόλο που έλαβε γενικά αρνητικά σχόλια από τους κριτικούς έγινε η ταινία του Apple TV+ με τις περισσότερες προβολές στο ντεμπούτο της. 

## Παραπομπές


## Εξωτερικοί σύνδεσμοι

* ''Ghosted'' στο Apple TV+

* 

Κατηγορία:Ταινίες του 2023
Κατηγορία:Αμερικανικές κωμικές ταινίες δράσης
Κατηγορία:Αμερικανικές ρομαντικές κωμικές ταινίες
Κατηγορία:Ταινίες τοποθετημένες στην Ουάσινγκτον, Π.Κ.
Κατηγορία:Ταινίες γυρισμένες στην Ατλάντα
Κατηγορία:Ταινίες γυρισμένες στην Ουάσινγκτον, Π.Κ.
Κατηγορία:Ταινίες σε σενάριο Πολ Γουέρνικ
Κατηγορία:Ταινίες σε σενάριο Ρετ Ρις
Κατηγορία:Ταινίες με μουσική σύνθεση Λορν Μπάλφε
Κατηγορία:Ταινίες της Skydance Media
Κατηγορία:Αμερικανικές ταινίες της δεκαετίας 2020
Αμινοξέα διακλαδισμένης αλύσου

Τα **αμινοξέα διακλαδισμένης αλύσου**, γνωστά και ως **BCAA** (αγγλικά: **B**ranched-**c**hain **a**mino **a**cid) είναι αμινοξέα που έχουν αλειφατική πλευρική αλυσίδα με έναν κλάδο (ένα κεντρικό άτομο άνθρακος συνδεδεμένο με τρία ή περισσότερα άτομα άνθρακος). Μεταξύ των πρωτεϊνογόνων αμινοξέων, υπάρχουν τρία BCAA: Η λευκίνη, η ισολευκίνη και η βαλίνη. Τα μη πρωτεϊνογόνα BCAA περιλαμβάνουν το α-αμινοϊσοβουτυρικό οξύ.

[thumb|150px|right|alt=A chemical structure diagram of leucine|[Λευκίνη]]
[thumb|150px|right|alt=A chemical structure diagram of isoleucine|[Ισολευκίνη]]
[thumb|150px|right|alt=A chemical structure diagram of valine|[Βαλίνη]]

Τα τρία πρωτεϊνογόνα BCAA συγκαταλέγονται στα εννέα βασικά αμινοξέα για τον άνθρωπο, αντιπροσωπεύοντας το 35% των απαραίτητων αμινοξέων στις μυϊκές πρωτεΐνες και το 40% των προσχηματισμένων αμινοξέων που απαιτούνται από τα θηλαστικά. Η σύνθεση για τα BCAA λαμβάνει χώρα σε όλα τα μέρη των φυτών, μέσα στα πλαστίδια του κυττάρου, όπως προσδιορίζεται από την παρουσία mRNA που κωδικοποιούν ένζυμα στη μεταβολική οδό.

Τα BCAA εκτελούν αρκετούς μεταβολικούς και φυσιολογικούς ρόλους. Μεταβολικώς, τα BCAA προάγουν την πρωτεϊνική σύνθεση και την ανάπλαση, τις διόδους σηματοδοσίας και τον μεταβολισμό της γλυκόζης. Η οξείδωση των BCAA μπορεί να αυξήσει την οξείδωση των λιπαρών οξέων και να παίξει ρόλο στην παχυσαρκία. Φυσιολογικώς, τα BCAA αναλαμβάνουν ρόλους στο ανοσοποιητικό σύστημα και στη λειτουργία του εγκεφάλου. Τα BCAA διασπώνται αποτελεσματικά από τα ένζυμα αφυδρογονάσης και αποκαρβοξυλάσης που εκφράζονται από τα κύτταρα του ανοσοποιητικού συστήματος και απαιτούνται για την ανάπτυξη και τον πολλαπλασιασμό των λεμφοκυττάρων και τη δραστηριότητα των κυτταροτοξικών Τ λεμφοκυττάρων. Τέλος, τα BCAA μοιράζονται την ίδια πρωτεΐνη μεταφοράς στον εγκέφαλο με τα αρωματικά αμινοξέα (Τρυπτοφάνη, τυροσίνη και φαινυλαλανίνη). Όταν εισέλθουν στον εγκέφαλο, τα BCAA μπορεί να διαδραματίσουν ρόλο στη σύνθεση πρωτεϊνών, στη σύνθεση νευροδιαβιβαστών και στην παραγωγή ενέργειας.

## Παραπομπές


Κατηγορία:Αμινοξέα
De gustibus non est disputandum

Το ***De gustibus non est disputandum***, ή ***de gustibus non disputandum est*** είναι λατινικό ρητό που σημαίνει «Σε θέματα γούστου, δεν μπορεί να υπάρχουν διαφωνίες» (κυριολεκτικά «σε θέματα γεύσης και χρωμάτων δεν μπορεί να υπάρξει αντιδικία»). Το συμπέρασμα είναι ότι η προσωπική προτίμηση του καθενός είναι μια απλώς υποκειμενική γνώμη που δεν μπορεί να είναι σωστή ή λάθος, επομένως δεν πρέπει ποτέ να αντιμετωπίζονται σαν να ήταν. Μερικές φορές η φράση επεκτείνεται ως *De gustibus et coloribus...* αναφερόμενη σε γεύσεις και χρώματα. Το ρητό είναι αρχαία ρωμαϊκή παροιμία. Η κειμενική προέλευση του είναι άγνωστη και αποτελεί θέμα συζήτησης.

Η φράση αναφέρεται λανθασμένα στην Πράξη Ι του έργου του Άντον Τσέχοφ, *[[Ο Γλάρος]]*. Ο χαρακτήρας Σαμράγιεφ το συνδυάζει με τη φράση *[[de mortuis nil nisi bonum]]* (στην εναλλακτική μορφή: *de mortuis, aut bene aut nihil*: «για τους νεκρούς να μην λες τίποτα, αν δεν είναι καλό»), με αποτέλεσμα το «de gustibus aut bene, aut nihil», «ας μην ειπωθεί τίποτα για τη γεύση παρά μόνο το καλό».

## Δείτε επίσης
* Κατάλογος λατινικών φράσεων

## Παραμπομπές


Κατηγορία:Λατινικές φράσεις
Βισίμαρ

Ο **Βισίμαρ**, *Wisimar* ή *Visimar*, (απεβ. 335) ήταν Βάνδαλος ηγεμόνας της φυλής των Ασδίγων κατά τον 4ο αι. στην Ευρώπη. 

Αν και αυτή η ιστορική μορφή επισκιάζεται σε μεγάλο βαθμό από την έλλειψη ιστορικών δεδομένων, σημειώνεται ως ένας από τους πρώτους μονάρχες των Βανδάλων. Η εδαφική του έκταση καταλάμβανε περιοχές της σημερινής Τρανσυλβανίας στη Ρουμανία, της Τίσας στην Ουκρανία και τμήμα τής τότε ρωμαϊκής επαρχίας της Δακίας. Το πιθανότερο είναι ότι απεβίωσε κατά τη διάρκεια της ρήξης με τους γειτονικούς Βησιγότθους του Γεβέρικ το 335.

## Γενεαλογία των Βανδάλων

## Δείτε επίσης
* Φαστίδας

## Παραπομπές σε πηγές


## Βιβλιογραφικές αναφορές
* Geary, Patrick J. *Readings in Medieval History* . (Orchard Park: Broadview Press, 2003) σελ.&nbsp;91.
* Dahn, Die Könige der Germanen I, 1860. S. 140 und die dort Angeführten.

Κατηγορία:Βάνδαλοι
Γεβέρικ

Ο **Γεβέρικ**, *Geberic*, (α΄ ήμισυ 4ου αι., απεβ. π. 350) ήταν βασιλιάς των Γότθων τού 4ου αι. όπως αναφέρεται τον 6ο αι. από τον Ιορδάνη τον Αλανό στην ιστορία του για τους Γότθους υπό την ηγεσία της δυναστείας των Αμάλ, στο έργο *[[Getica]]*.

Σύμφωνα με τον Ιορδάνη, διαδέχθηκε τον Αριάρικ και κατέκτησε τη Δακία, η οποία είχε γίνει το έδαφος των Βανδάλων, γύρω στο 340. Οι Βάνδαλοι είχαν επικεφαλής τον βασιλιά τους, Βισίμαρ. Η ήττα τους οδήγησε τούς Βάνδαλους να αναζητήσουν και να λάβουν άδεια να εγκατασταθούν στην Παννονία.

Ο Γεβέρικ πέρασε το υπόλοιπο της ζωής του πολεμώντας και απεβίωσε γύρω στο 350. Σύμφωνα με τον Ιορδάνη, τον Γεβέρικ διαδέχθηκε ο Eρμανάρικ ως ο μοναδικός Βασιλιάς των Γότθων. Ο Ερμανάρικ, ο οποίος είχε περιγραφεί από τον Αμμιανό Μαρκελλίνο ως βασιλιάς των Γκρευθούνγων, ηττήθηκε από τους Ούννους από την ανατολή, οι οποίοι είχαν νικήσει και ένωσαν τις δυνάμεις τους με τους Αλανούς, που ζούσαν κοντά στον ποταμό Ντον.

## Δείτε επίσης
* Φαστίδας

## Παραπομπές σε πηγές


Κατηγορία:Γότθοι
Τρυγώνα Τρικάλων

Η **Τρυγώνα** ή **Τρυγόνα** είναι οικισμός της Θεσσαλίας στην Περιφερειακή Ενότητα Τρικάλων.

## Γεωγραφικά - ιστορικά στοιχεία
Η Τρυγώνα βρίσκεται προς τα όρια με την Περιφερειακή Ενότητα Γρεβενών, στις νότιες πλαγιές του όρους Κράτσοβο (ή Βίγλα) σε υψόμετρο 790 μέτρων ενώ απέχει περίπου 27 χιλιόμετρα Δ.-ΒΔ. από την Καλαμπάκα (έδρα του δήμου), 57 χιλιόμετρα Δ.-ΝΔ. από τη Δεσκάτη και 58 χιλιόμετρα Β. από τα Τρίκαλα. Μέσα από το χωριό περνάει η ΕΟ Τρικάλων - Ιωαννίνων και αρκετά νοτιότερα ο χείμαρρος Μαλακασιώτης.

Η πρώτη αναφορά του χωριού γίνεται την περίοδο της τουρκοκρατίας, στα 1534, με το όνομα *Χλιτζιάδες* ενώ πολύ αργότερα ήταν τσιφλίκι του Αλή Πασά με την ονομασία *Χλιοτσάδες*. Στην οθωμανική απογραφή του 1820 καταγράφεται ως *Κλιτφάδες*. Η αρχική θέση της ήταν στην τοποθεσία "Ανάληψη" απ΄ όπου μετακινήθηκε λόγω επιδημίας στην τοποθέσια "Παλιοχώρι", λίγο ψηλότερα από τη σημερινή του. Εδώ βρίσκονται η ομώνυμη βρύση και δυο πηγές με τα ονόματα Κοάρδεσα και Φουντούνα – Μάρι.

## Διοικητικά - πληθυσμιακά στοιχεία
Αναφέρεται, μετά την Ένωση της Θεσσαλίας, ως *Χληντσιάδες* το 1883 ΦΕΚ 126Α - 02/04/1883 να προσαρτάται στον τότε δήμο Μαλακασίου. Το 1928 με το ΦΕΚ 81Α - 14/05/1928 μετονομάστηκε σε *Τρυγόνα* (με *"ο"*) και το 1940 διορθώθηκε σε Τρυγών. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι, μαζί με την Ανάληψη αποτελούν την ομώνυμη κοινότητα που υπάγεται στη Δημοτική Ενότητα Μαλακασίου του Δήμου Μετεώρων και σύμφωνα με την απογραφή 2011 έχει 126 κατοίκους. Η πορεία του πληθυσμού, μετά τον Β' Παγκόσμιο πόλεμο σύμφωνα με τις απογραφές είναι: 

## Εξωτερικοί σύνδεσμοι

* Τρυγόνα Καλαμπάκας - Οδοιπορικό στην ιστορία του χωριού στο https://www.youtube.com/
* Τα βλαχοχώρια Καλαμπάκας (Τρυγόνα, Πεύκη, Κορυδαλλός, Παναγία) στο .
* Η πεζοπορική διαδρομή: Χάσια Ορθοβούνι – Κράτσοβο–Τρυγόνα από τον ιστότοπο https://el.wikiloc.com/.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Καλαμπάκας
Κατηγορία:Δήμος Μετεώρων
Nazario Sauro (αντιτορπιλικό)

Το ***Nazario Sauro*** ήταν το πρωτοπόρο πλοίο της ομώνυμης κλάσης τεσσάρων αντιτορπιλικών που ναυπηγήθηκαν για το Ιταλικό Βασιλικό Ναυτικό (*Regia Marina*) τη δεκαετία του 1920. Ολοκληρώθηκε το 1926 και έδρασε στον Β΄ Παγκόσμιο Πόλεμο.

## Περιγραφή

Τα πλοία της κλάσης *Sauro* ήταν επιμηκυμένες και βελτιωμένες εκδοχές των προηγούμενων σκαφών της κλάσης *[[αντιτορπιλικό κλάσης Sella|Sella]]*. Είχαν ολικό μήκος 90,16&nbsp;m, πλάτος 9,2&nbsp;m και μέσο βύθισμα 2,9&nbsp;m. To εκτόπισμά τους ήταν 1058&nbsp;t (1041&nbsp;LT) με κανονικό (standard) φορτίο και έφθανε τους 1600&nbsp;t (1570&nbsp;LT) με πλήρες. Το πλήρωμά τους αποτελούνταν από 8-10&nbsp;αξιωματικούς και 146&nbsp;υπαξιωματικούς και ναύτες. Το προωστικό σύστημα παρείχε έως και 36000&nbsp;shp, με τη μέγιστη ταχύτητα πλεύσης να ανέρχεται σε 31&nbsp;kn σε πραγματικές, επιχειρησιακές συνθήκες, παρόλο που το *Francesco Nullo* έφθασε τους 37&nbsp;kn κατά τη διάρκεια των θαλάσσιων δοκιμών ενώ όμως έφερε περιορισμένο φορτίο. Η ακτίνα δράσης των πλοίων της κλάσης αυτής έφθανε τα 2600&nbsp;ναυτικά μίλια με ταχύτητα πλεύσης 14&nbsp;kn.

Ο κύριος οπλισμός αποτελούνταν από τέσσερα πυροβόλα των 120&nbsp;mm που ήταν εγκατεστημένα σε ζεύγη σε δύο πύργους, έναν μπροστά κι έναν πίσω από την υπερκατασκευή. Υπήρχαν επίσης δύο αντιαεροπορικά πυροβόλα των 40&nbsp;mm και δύο πολυβόλα των 13,2&nbsp;mm. Τον οπλισμό συμπλήρωναν δύο τρίδυμοι τορπιλοσωλήνες των 533&nbsp;mm, ενώ μπορούσαν επίσης να μεταφερθούν 52&nbsp;νάρκες.

## Επιχειρησιακή ιστορία

Η ναυπήγηση του *Nazario Sauro* άρχισε στις 9&nbsp;Φεβρουαρίου 1924 στις εγκαταστάσεις της Odero-Terni-Orlando στο Σέστρι Πονέντε (Sestri Ponente) στη Γένοβα. Καθελκύστηκε στις 12&nbsp;Μαΐου 1926 και εντάχθηκε σε υπηρεσία στις 23&nbsp;Σεπτεμβρίου του ίδιου έτους.

## Παραπομπές


## Βιβλιογραφία
*
*
*
*
*
*
*

Κατηγορία:Αντιτορπιλικά κλάσης Sauro
Κατηγορία:Ιταλικά αντιτορπιλικά του Β΄ Παγκοσμίου Πολέμου
Νζόγια

Ο **Νζόγια** (αγγλ. *Nzoia River*) είναι ποταμός της δυτικής Κένυας με μήκος 257 χιλιόμετρα. Πηγάζει από τους λόφους Τσερανγκάνι και περνά από τους οικισμούς Καπσάρα και Σπρίνγκερ, καθώς και από τη Γέφυρα του Μόι. Γενικώς ρέει προς τα νοτιοδυτικά και εκβάλλει στη Λίμνη Βικτόρια (τη μεγαλύτερη σε έκταση λίμνη της Αφρικής) κοντά στη μικρή πόλη Πορτ Βικτόρια.

Ο ποταμός έχει μέση ετήσια ροή νερού 3,72 δισεκατομμύρια κυβικά μέτρα, ή περίπου 118&nbsp;κυβ. μετρα ανά δευτερόλεπτο, γεγονός που τον καθιστά τον δεύτερο μεγαλύτερο της ποταμό Κένυας από αυτή την άποψη.

Ο Νζόγια είναι σημαντικό ποτάμι για τη δυτική Κένυα, καθώς διέρχεται μέσα από μια περιοχή όπου εκτιμάται ότι ζουν πάνω από 3,5 εκατομμύρια άνθρωποι. Τα νερά του παρέχουν άρδευση όλο το έτος, ενώ και οι ετήσιες πλημμύρες του στη χαμηλή έκταση των αλλουβιακών εναποθέσεων του Μπουνταλάνγκ-ι συνεισφέρει στη μεγάλη γεωργική παραγωγή της περιοχής.

Γύρω από τη βιομηχανική περιοχή του Γουεμπούγιε, ο ποταμός δέχεται πολλά απόβλητα από τα εργοστάσια χαρτοποιίας και ζάχαρης που υπάρχουν εκεί. Ο Νζόγια έχει μερικούς θεαματικούς καταρράκτες, μάλιστα η πόλη Γουεμπούγιε ονομαζόταν την εποχή της αποικιοκρατίας Μπρόντερικ Φωλς («Καταρράκτες Μπρόντερικ») από το επώνυμο του πρώτου λευκού που έφθασε στους Καταρράκτες Ναμπουγιόλε στον Νζόγια. Θεωρείται ότι ο ποταμός έχει αξιόλογο δυναμικό για την παραγωγή υδροηλεκτρικής ενέργειας.

## Πηγές
* Ngaina J.N. & Opere, A.: «Hydrological Characteristics of Lower Nzoia Sub-basin in Kenya», περιοδ. *Hydrology Current Research*, τόμ. 8 (έτος 2017), σελ. 4, doi: 10.4172/2157-7587.1000285

## Εξωτερικοί σύνδεσμοι
* Πλημμύρες του Νζόγια σε απεικόνιση από δορυφόρο της NASA

Κατηγορία:Ποταμοί της Κένυας
Κατηγορία:Λίμνη Βικτώρια
Βάισκούγκελ

Το **Βάισκούγκελ** ή **Βάισκόγκελ** (γερμ. *Weißkugel* ή *Weißkogel*, ιταλ. *Palla Bianca*) είναι το δεύτερο σε ύψος βουνό των Άλπεων Έτσταλ και το τρίτο υψηλότερο βουνό της Αυστρίας μετά το Γκροσγκλόκνερ και το Βίλτσπίτσε, καθώς έχει μέγιστο υψόμετρο 3.739 μέτρα πάνω από την επιφάνεια της θάλασσας, βρίσκεται ωστόσο στα σύνορα Αυστρίας-Ιταλίας. Οι πλαγιές του έχουν πολλούς μικρούς παγετώνες. Η ευκολότερη διαδρομή για την αναρρίχησή του είναι από τη νότια πλευρά του.

Ως πρώτη άνοδος στην κορυφή του θεωρείται γενικώς εκείνη του Βιεννέζου αλπινιστή Γιόζεφ Άντον Σπεχτ (*Joseph Anton Specht*) με οδηγούς τους Νίκοντεμ και Λέαντερ Κλοτς από το Βεντ το 1861. Ωστόσο, προσωπικές σημειώσεις του Αρχιδούκα Ιωάννη της Αυστρίας σχετικώς με την εκδρομή του από το Βεντ στο Σναλς το 1846, που δημοσιοποιήθηκαν το 1903, υποδεικνύουν ότι οι ορεινοί οδηγοί του, οι Γιόχαν Γκούρσλερ και Γιόζεφ Βάιτχαλμ (*Gurschler* & *Weitthalm*) από το Σναλς, είχαν φθάσει στην κορυφή του Βάισκούγκελ το προηγούμενο καλοκαίρι, δηλαδή το έτος 1845.

Σύμφωνα με τον Βρετανό εκδότη του *Alpine Journal* Ντάγκλας Φρέσφηλντ, το Βάισκούγκελ προσφέρει μια από τις καλύτερες θέες σε ολόκληρο το Τυρόλο.

## Παραπομπές


Κατηγορία:Βουνά της Αυστρίας
Κατηγορία:Βουνά των Άλπεων
Ελάφι Τρικάλων

Το **Ελάφι** είναι οικισμός στη Θεσσαλία και την Περιφερειακή Ενότητα Τρικάλων.

## Γενικά στοιχεία
Το Ελάφι βρίσκεται νότια του Μαλακασιώτικου ρέματος σε πυκνόφυτη βουνοπλαγια με υψόμετρο 600 μέτρα. Απέχει περίπου 40 χιλιόμετρα βορειοδυτικά από τα Τρίκαλα και 20 χιλιόμετρα δυτικά από την Καλαμπάκα (έδρα του δήμου). Αναφέρεται, μετά την Ένωση της Θεσσαλίας με την Ελλάδα, το 1883 στο ΦΕΚ 126Α - 02/04/1883 με την παλιά ονομασία από την Τουρκοκρατία ως *Λουζέστι* να προσαρτάται στον τότε δήμο Καστανέας. Το 1955 με το ΦΕΚ 287Α - 10/10/1955 μετονομάστηκε σε Ελάφιον. Σύμφωνα με το πρόγραμμα ''Καλλικράτης'', μαζί με το Αμάραντο αποτελούν την κοινότητα Αμαράντου που υπάγεται στη Δημοτική Ενότητα Καστανιάς του Δήμου Μετεώρων και σύμφωνα με την απογραφή 2011 απογράφησαν 193 κάτοικοι. Η πορεία του πληθυσμού, σύμφωνα με τις απογραφές είναι: 

## Εξωτερικοί σύνδεσμοι

* Οι φωτογραφίες από τα Τρίκαλα που συγκλόνισαν την Αμερική από το https://www.fatsimare.gr/retro-photo-istories/.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Ascari (αντιτορπιλικό)

Το ***Ascari*** ήταν ένα από τα δεκαεννέα αντιτορπιλικά κλάσης  *[[Αντιτορπιλικό κλάσης Soldati|Soldati]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στα τέλη της δεκαετίας του 1930 και στις αρχές της δεκαετίας του 1940. Ολοκληρώθηκε στα μέσα του 1939, όντας το τελευταίο της αρχικής ομάδας σκαφών της κλάσης *Soldati*.

## Περιγραφή

Τα αντιτορπιλικά κλάσης *Soldati* ήταν ελαφρώς βελτιωμένες εκδοχές της προηγούμενης κλάσης *[[Αντιτορπιλικό κλάσης Oriani|Oriani]]*. Είχαν ολικό μήκος 106,7&nbsp;m. Το πλάτος τους ήταν 10,15&nbsp;m και το μέσο βύθισμά τους έφτανε τα 3,15&nbsp;m, ενώ με πλήρες φορτίο ανέρχονταν σε 4,3&nbsp;m. Τα *Soldati* είχαν εκτόπισμα 1830-1850&nbsp;t (1800-1820&nbsp;LT) με κανονικό φορτίο και 2450-2550&nbsp;t (2410-2510&nbsp;LT) με πλήρες. Το πλήρωμα κατά τη διάρκεια του πολέμου ανερχόταν σε 206&nbsp;αξιωματικούς υπαξιωματικούς και ναύτες.

Σχεδιασμένα για μέγιστη ισχύ 48000&nbsp;shp και ταχύτητα 34-35&nbsp;kn σε επιχειρησιακές συνθήκες, τα πλοία της κλάσης αυτής έφτασαν σε ταχύτητες 39-40&nbsp;kn κατά τη διάρκεια των θαλάσσιων δοκιμών τους, όντας όμως ελαφρώς φορτωμένα. Είχαν ακτίνα δράσης 2340&nbsp;ναυτικών&nbsp;μιλίων με ταχύτητα πλεύσης 14&nbsp;kn και 682&nbsp;ναυτικών&nbsp;μιλίων με ταχύτητα 34&nbsp;kn.

Ο κύριος οπλισμός αποτελούνταν από τέσσερα πυροβόλα των 120&nbsp;mm εγκατεστημένα σε ζεύγη σε δύο πυργίσκους, έναν στην πλώρη μπροστά από την υπερκατασκευή, καθώς και έναν ακόμη στην πρύμνη. Υπήρχε επίσης ένα πυροβόλο των 120&nbsp;mm που μπορούσε να βάλει βλήματα φωτισμού/κατάδειξης στόχων. Αντιαεροπορική προστασία παρείχαν οκτώ πυροβόλα των 20&nbsp;mm, ενώ ο οπλισμός συμπληρώνονταν από δύο τρίδυμους τορπιλοσωλήνες των 533&nbsp;mm εγκατεστημένους στο μέσον του πλοίου. Παρόλο που δεν ήταν εφοδιασμένα με σύστημα σόναρ για ανθυποβρυχιακό πόλεμο, τα πλοία της κλάσης αυτής διέθεταν ζεύγος εκτοξευτών βομβών βυθού. Μπορούσαν επίσης να μεταφέρουν έως και 48&nbsp;νάρκες.

## Παραπομπές


## Βιβλιογραφία
*
*
*
*
*

## Εξωτερικοί σύνδεσμοι
* 

Κατηγορία:Αντιτορπιλικά κλάσης Soldati
Κατηγορία:Ιταλικά αντιτορπιλικά του Β΄ Παγκοσμίου Πολέμου
Ελβετικά γερμανικά

Τα **ελβετικά γερμανικά** (στα γερμανικά: *Schweizerdeutsch*, στα αλεμαννικά: *Schwyzerdütsch, Schwiizertüütsch, Schwizertitsch Mundart*) είναι οποιαδήποτε από τις αλεμαννικές διαλέκτους που ομιλούνται στο γερμανόφωνο τμήμα της Ελβετίας και σε ορισμένες αλπικές κοινότητες στη βόρεια Ιταλία που συνορεύουν με την Ελβετία. Περιστασιακά, οι αλεμαννικές διάλεκτοι που ομιλούνται σε άλλες χώρες ομαδοποιούνται επίσης με τα ελβετικά γερμανικά, ιδιαίτερα οι διάλεκτοι του Λίχτενσταϊν και του αυστριακού Φόραρλμπεργκ, που συνδέονται στενά με της Ελβετίας.

## Παραπομπές


## Εξωτερικοί σύνδεσμοι
* 

Κατηγορία:Αλαμαννική γλώσσα
Κατηγορία:Διάλεκτοι της γερμανικής γλώσσας
Κατηγορία:Γλώσσες της Ελβετίας
Γιουστίνα Στετσκόφσκα

Η **Γιουστίνα Μάρια Στετσκόφσκα** (, γενν. 2 Αυγούστου 1972, Ζέσουφ) είναι Πολωνή τραγουδίστρια, τραγουδοποιός, φωτογράφος και ηθοποιός. Εκπροσώπησε την Πολωνία δύο φορές στο Διαγωνισμό Τραγουδιού Eurovision: το 1995, όπου κατετάγη 18η, με το τραγούδι *Sama* (Μόνη) και το 2025, όπου κατετάγη 14η, με το τραγούδι *Gaja* (Γαία).

## Βιογραφία
Μεγάλωσε σε μια μεγάλη και μουσικά προσκείμενη οικογένεια, όπου έχει πέντε αδερφές (Αγκάτα, Κριστίνα, Μαγκνταλένα, Μάρια και Τσετσίλια) και τρία αδέρφια (Πάεβου, Γιάτσεκ και Μάρτσιν) και έπαιζε βιολί σε ένα οικογενειακό συγκρότημα πριν γίνει σόλο τραγουδίστρια. Έχει φωνητικό εύρος τεσσάρων οκτάβων.

Η Στετσκόφσκα έγινε διάσημη όταν κέρδισε έναν διαγωνισμό τραγουδιού στο πρόγραμμα *Szansa na sukces* (Ευκαιρία για επιτυχία), ερμηνεύοντας το τραγούδι του Maanam «Buenos Aires». Αργότερα, εκπροσώπησε την Πολωνία στον Διαγωνισμό Τραγουδιού Eurovision του 1995 με το τραγούδι «Sama» (Μόνη), το οποίο κατετάγη 18ο. Μετά από μερικά CD με δικά της τραγούδια, κυκλοφόρησε *το Alkimja*, μια συλλογή εβραϊκών τραγουδιών με πολωνικούς στίχους. Έλαβε πολλά βραβεία, συμπεριλαμβανομένου ενός Βραβείου Φριντέρικ (Fryderyk) για το *Καλύτερο Τραγούδι της Χρονιάς*. Εμφανίστηκε σε δύο ταινίες: *Billboard* και *Na koniec świata* (*Στο τέλος του κόσμου*)*.*

Πήρε μέρος στην πολωνική έκδοση του *[[Dancing with the Stars]]* (η 6η έκδοση) όπου ήρθε δεύτερη και ήταν συμπαρουσιάστρια του *[[Dancing on Ice]]*.

Το 2013, αποκαλύφθηκε ως μία από τις προπονήτριες στη δεύτερη σειρά του talent show *[[The Voice of Poland]]*.
δεξιά|μικρογραφία|247x247εσ|Η Στετσκόφσκα στον πολωνικό εθνικό τελικό το 2025.
Στις 29 Δεκεμβρίου 2023, η Στετσκόφσκα κυκλοφόρησε το single *Witch Taroharo*, το τραγούδι που επέλεξε για να συμμετάσχει στην εθνική πολωνική επιλογή για το Διαγωνισμό Τραγουδιού Eurovision 2024. Τερμάτισε στη 2η θέση, πίσω από τη Λούνα. Ωστόσο, το *Witch Taroharo*θα θα γινόταν το ομώνυμο τραγούδι του άλμπουμ της, που συνδυάζει θέματα σλαβικής μυθολογίας, πνευματικότητας και φύσης, όπου κυκλοφόρησε το Νοέμβριο του 2024. Την επόμενη χρονιά, κέρδισε τον τελικό της εθνικής προεπιλογής της Πολωνίας για τον Διαγωνισμό Τραγουδιού Eurovision 2025, με ένα άλλο τραγούδι από αυτό το άλμπουμ, το *Gaja*. Η Στετσκόφσκα εκπροσώπησε ξανά την Πολωνία μετά από τρεις δεκαετίες. Το κενό των 30 ετών μεταξύ των δύο συμμετοχών της Στετσκόφσκα κατέρριψε το προηγούμενο ρεκόρ των 24 ετών που είχε καταγραφεί από την Άννα Βίσση μεταξύ της συμμετοχής της για την Κύπρο το 1982 και για την Ελλάδα το 2006. Προκρίθηκε στον τελικό του διαγωνισμού, μέσω του πρώτου ημιτελικού, στις 13 Μαΐου 2025. Στον μεγάλο τελικό στις 17 Μαΐου 2025, κατέλαβε την 14η θέση, με 156 βαθμούς.

## Δισκογραφία

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Πολωνές τραγουδίστριες
Κατηγορία:Πολωνοί τραγουδιστές ποπ
Κατηγορία:Πολωνοί τραγουδοποιοί
Κατηγορία:Πολωνές ηθοποιοί κινηματογράφου
Κατηγορία:Πολωνές τραγουδίστριες του 21ου αιώνα
Κατηγορία:Συμμετέχοντες στο διαγωνισμό τραγουδιού Eurovision με την Πολωνία
Κατηγορία:Αποδέκτες του Χάλκινου Μεταλλίου για Αξία στον Πολιτισμό - Gloria Artis
Κατηγορία:Αποδέκτες του Χρυσού Σταυρού της Αξίας (Πολωνία)
Μάρτα Ντομαχόφσκα

Η **Μάρτα Ντομαχόφσκα** (πολωνικά: Marta Domachowska) (γενν. 16 Ιανουαρίου 1986) είναι Πολωνή πρώην αθλήτρια της αντισφαίρισης.

Κατέλαβε το Νο. 37 στην παγκόσμια κατάταξη στο απλό (2006) και το Νο. 62 στο διπλό (2006) και έφτασε στον τέταρτο γύρο του Αυστραλιανού Όπεν το 2008 στο απλό και κέρδισε το Canberra International το 2006 στο διπλό με την Ιταλίδα Ρομπέρτα Βίντσι. Έφτασε επίσης σε τρεις τελικούς σινγκλ του WTA Tour, στο Korea Open το 2004 (έχασε από τη Ρωσίδα Μαρία Σαράποβα), στο Internationaux de Strasbourg το 2005 (έχασε από την Ισπανίδα Αναμπέλ Μεντίνα Γαρίγες) και στο Εθνικό Πρωτάθλημα Κλειστού των ΗΠΑ το 2006 (έχασε από τη Σουηδή Σοφία Άρβιντσον). Ήταν φιναλίστ του Αυστραλιανού Όπεν το 2003 στο μονό γυναικών, εκπροσώπησε την Πολωνία στους Θερινούς Ολυμπιακούς Αγώνες του 2008 και ήταν μέλος της ομάδας Fed Cup της Πολωνίας. Η Ντομαχόφσκα ήταν η καλύτερη Πολωνή αθλήτρια της αντισφαίρισης μετά την αποχώρηση της Μαγκνταλένα Γκζιμπόφκσα και πριν από τις επιτυχίες της Αγκνιέσκα Ραντβάνσκα.

## Νεανική καριέρα
Η Μάρτα ξεκίνησε να παίζει αντισφαίρισης σε ηλικία 7 ετών και έφτασε μέχρι τους ημιτελικούς του Πρωταθλήματος Εφήβων του Αυστραλιανού Όπεν το 2003.

## Επαγγελματική καριέρα
Το Δεκέμβριο του 2015 αποσύρθηκε από την επαγγελματική αντισφαίριση. Αργότερα ασχολήθηκε με τις δραστηριότητες βοηθού προπονητή, και έγινε η συνεργάτιδα της Καρολίν Βοζνιάκι το 2014.

### 2022: Πιθανή επιστροφή
Στα τέλη του 2021, ανακοινώθηκε από τη Διεθνή Ομοσπονδία Αντισφαίρισης ότι η Ντομαχόφσκα θα μπορούσε να αγωνιστεί ξανά από τον Ιανουάριο του 2022.

## Προσωπική ζωή
Οι γονείς της είναι η Μπαρμπάρα και ο Βιέτσουαφ και επί του παρόντος κατοικεί στην Ποτκόβα Λέσνα της Πολωνίας. Έχει μια μεγαλύτερη αδερφή, τη Μαγκνταλένα. Η Ντομαχόφσκα μιλάει πολωνικά, αγγλικά, ρωσικά και ισπανικά. Εκτός από την αντισφαίριση, της αρέσουν αθλήματα όπως το ποδόσφαιρο και η κολύμβηση.

Είναι σε σχέση με τον Πολωνό αντισφαιριστή Γέζι Γιανόβιτς από το 2013. Ανακοίνωσαν την πρώτη της εγκυμοσύνη στις 24 Δεκεμβρίου 2018 μέσω Instagram και γέννησε τον γιο τους, Φίλιπ Γιανόβιτς, την 1η Ιανουαρίου 2019.

## Παραπομπές


Κατηγορία:Πολωνές αθλήτριες της αντισφαίρισης
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2008
Αναγεννησιακός ρυθμός

Η αρχιτεκτονική της αναγέννησης χαρακτηρίζεται από μια αναβίωση των Ρωμαϊκών προτύπων με κύρια στοιχεία τις μαθηματικές αναλογίες και την "καθαρότητα" στις γεωμετρικές μορφές. Οι σημαντικές αλλαγές στο αρχιτεκτονικό σχέδιο σημειώθηκαν αρχικά στη Φλωρεντία και γενικότερα στην κεντρική Ιταλία, στα μέσα του 15ου αιώνα. 

Κατηγορία:Αναγέννηση
Κατηγορία:Αρχιτεκτονική
Giuseppe Sirtori (αντιτορπιλικό)

Το ***Giuseppe Sirtori*** ήταν το πρωτοπόρο πλοίο της ομώνυμης κλάσης τεσσάρων αντιτορπιλικών που ναυπηγήθηκαν για το Ιταλικό Βασιλικό Ναυτικό (*Regia Marina*) εν μέσω του Α΄ Παγκοσμίου Πολέμου.

## Περιγραφή

Τα πλοία της κλάσης Giuseppe Sirtori είχαν μήκος 72,5&nbsp;m στην ίσαλο γραμμή και συνολικό μήκος 73,54&nbsp;m, πλάτος 7,34&nbsp;m και μέσο βύθισμα 2,7&nbsp;m. Είχαν εκτόπισμα 709&nbsp;t (698&nbsp;LT) με κανονικό (standard) φορτίο, το οποίο έφτανε τους 914&nbsp;t (900&nbsp;LT) με πλήρες. Το πλήρωμά τους αποτελούνταν από 98&nbsp;αξιωματικούς, υπαξιωματικούς και ναύτες. Το προωστικό σύστημα είχε ονομαστική μέγιστη ισχύ 15500&nbsp;shp, χάρη στους οποίους μπορούσαν θεωρητικά να φθάσουν σε μέγιστη ταχύτητα 30&nbsp;kn, αν και σε υπηρεσία έφτασαν έως και τους 33,6&nbsp;kn και μέγιστη ισχύ περίπου 17000&nbsp;shp. Η ακτίνα δράσης τους ήταν 1700&nbsp;ναυτικά μίλια με ταχύτητα πλεύσης 15&nbsp;kn.

Το *Giuseppe Sirtori* διέθετε έξι πυροβόλα των 102&nbsp;mm, ενώ ο ελαφρύς οπλισμός του αποτελούνταν από ένα ζεύγος αντιαεροπορικών πυροβόλων των 40&nbsp;mm και δύο πολυβόλα των 6,5&nbsp;mm. Ήταν επίσης εξοπλισμένο με δύο δίδυμους τορπιλοσωλήνες των 450&nbsp;mm, έναν σε κάθε πλευρά του πλοίου. Μπορούσε επίσης να μεταφέρει έως και δέκα νάρκες.

## Επιχειρησιακή ιστορία

Το *Giuseppe Sirtori* ναυπηγήθηκε στις εγκαταστάσεις της Cantieri navali Odero στο Σέστρι Πονέντε (Sestri Ponente), όπου και καθελκύστηκε στις 24&nbsp;Νοεμβρίου 1916.

Το Σεπτέμβριο του 1943 το *Giuseppe Sirtori* βρισκόταν στην Κέρκυρα. Έπειτα από τη συνθηκολόγηση της Ιταλίας, οι μέχρι τότε σύμμαχοι Γερμανοί ήταν πλέον εχθροί και το πλοίο χτυπήθηκε από τη γερμανική αεροπορία. Τα γερμανικά βομβαρδιστικά προκάλεσαν σοβαρές ζημιές στο πλοίο και το πλήρωμα οδήγησε σε προσάραξη προκειμένου να αποφευχθεί η βύθισή του. Αργότερα πραγματοποιήθηκαν πρόχειρες επισκευές και στις 25&nbsp;Σεπτεμβρίου το *Giuseppe Sirtori* έπλευσε στον Πορθμό της Κέρκυρας όπου αυτοβυθίστηκε για να μην πέσει στα χέρια των Γερμανών.

## Παραπομπές


## Βιβλιογραφία
*
*
*
*
*
*
*

Κατηγορία:Αντιτορπιλικά κλάσης Giuseppe Sirtori
Μιχαλίνα Βισουότσκα

Η **Μιχαλίνα Άννα Βισουότσκα** (πολωνικά: Michalina Anna Wisłocka, το γένος **Μπράουν** [Braun]) (1 Ιουλίου 1921 – 5 Φεβρουαρίου 2005) ήταν Πολωνή γυναικολόγος, σεξολόγος και συγγραφέας του *[[Sztuka kochania]]* (κατά λέξη: *Η Τέχνη της Αγάπης*, 1978), του πρώτου οδηγού για τη σεξουαλική ζωή σε κομμουνιστική χώρα. Το βιβλίο της έγινε μπεστ σέλερ, με συνολική κυκλοφορία 7 εκατομμυρίων αντιτύπων και άρχισε να είναι πιο ανοιχτό σε θέματα συνουσίας και σεξουαλικής ζωής στην Πολωνία.

## Βιογραφία
Οι γονείς της ήταν ο Γιαν Τιμότεους Μπράουν (Jan Tymoteusz Braun), δάσκαλος και η Άννα (το γένος Ζιλίνσκα) από το οικόσημο Τσιόουεκ (Ciołek). Είχε δύο μικρότερα αδέρφια: τον Άντζεϊ (συγγραφέα) και τον Γιαν (σουμερολόγο). Η ανιψιά της ήταν η Έβα Μπράουν, βραβευμένη με Όσκαρ διακοσμήτρια σκηνικών και ενδυματολόγος.

Ήταν συνιδρύτρια της Κοινωνίας Λογικής Μητρότητας, στην οποία εργάστηκε για τη θεραπεία της υπογονιμότητας και τον έλεγχο των γεννήσεων. Ήταν επικεφαλής του πρώτου στην Πολωνία Ιατρείου Λογικής Μητρότητας στο Ινστιτούτο Μητέρας και Παιδιού στη Βαρσοβία. Κατά τη δεκαετία του 1970, ήταν επικεφαλής του Κυτταροδιαγνωστικού Εργαστηρίου της Εταιρείας Οικογενειακού Προγραμματισμού.

Η Βισουότσκα πέθανε στο νοσοκομείο Σόλσκι της Βαρσοβίας λόγω επιπλοκών από έμφραγμα του μυοκαρδίου. Στις 11 Φεβρουαρίου 2005, ενταφιάστηκε στο Ευαγγελικό Νεκροταφείο της Εξομολόγησης του Άουγκσμπουργκ στη Βαρσοβία.

## Αναγνώριση
Στις 9 Σεπτεμβρίου 1997, της απονεμήθηκε ο Σταυρός του Ιππότη του Τάγμα της Αναγέννησης της Πολωνίας.

Το Πάρκο της Αγάπης στο Λουμπνιεβίτσε και μια πλατεία στο Λοτζ είναι αφιερωμένα στη μνήμη της.

## Πολιτιστικές απεικονίσεις
Η ζωή της Βισουότσκα απεικονίζεται στη βιογραφική ταινία *Sztuka kochania. Historia Michaliny Wisłockiej* (Τέχνη της αγάπης. Η ιστορία της Μιχαλίνα Βισουότσκα) του 2017, σε σκηνοθεσία Μάρια Σαντόφσκα. Την Βισουότσκα υποδύθηκε η Μαγκνταλένα Μποτσάρσκα.

## Δημοσιεύσεις
* *Τεχνική πρόληψης εγκυμοσύνης* (1959)
* *Μέθοδοι πρόληψης εγκυμοσύνης* (1976)
* *Η τέχνη της αγάπης* (1978), 
* *Πολιτισμός της αγάπης* (1980)
* *Καλειδοσκόπιο σεξ* (1986), 
* *Η τέχνη της αγάπης: είκοσι χρόνια αργότερα* (1988),
* *Τέχνη της αγάπης: Βιταμίνη "M"* (1991), 
* *Επιτυχία στην αγάπη* (1993), 
* *Μαλίνκα, Πάνσι και Χάνσελ* (1998), 
* *Αγάπη για τη ζωή: αναμνήσεις ξεγνοιασιάς* (2002), 

## Παραπομπές


Κατηγορία:Πολωνοί γυναικολόγοι
Κατηγορία:Σεξολόγοι
Κατηγορία:Πολωνοί ιατροί
Κατηγορία:Πολωνοί Λουθηρανοί
Κατηγορία:Ιππότες του Τάγματος της Αναγέννησης της Πολωνίας
Λίντια Κοπάνια

Η **Λίντια Κοπάνια-Πσεμπιντόφσκα** (πολωνικά: Lidia Kopania-Przebindowska) (γενν. 12 Μαΐου 1978, Κολούσκι) είναι Πολωνή τραγουδίστρια και frontwoman του μουσικού συγκροτήματος Kind of Blue. Εκπροσώπησε την Πολωνία στον Διαγωνισμό Τραγουδιού Eurovision του 2009, που πραγματοποιήθηκε στη Μόσχα της Ρωσίας.

## Καριέρα
Το 2003, η Κοπάνια συνεργάστηκε με το συγκρότημα Kind of Blue. Το πρώτο τους κοινό άλμπουμ, με τίτλο *Beating The Morning Rush,* εμφανίστηκε στη Γερμανία στα τέλη του 2004. Συμμετείχε στο γερμανικό μουσικό πρόγραμμα *The John Lennon Talent Award*. Στην Πολωνία, το πρώτο σινγκλ του συγκροτήματος της Κοπάνια ήταν ένα τραγούδι «Pocałuj mnie» (Φίλα με).

Το 2006 κυκλοφόρησε το άλμπουμ *Intuicja* (Διαίσθηση), το οποίο περιλάμβανε 16 ποπ τραγούδια στα αγγλικά και τέσσερα στα πολωνικά. Με αυτήν την κυκλοφορία κυκλοφόρησε το CD single «It Must Be Love», το οποίο είχε υποβληθεί για εξέταση για να εκπροσωπήσει την Πολωνία στον Διαγωνισμό Τραγουδιού Eurovision του 2007.

Η Κοπάνια ήταν η νικήτρια του Φεστιβάλ TOPtrendy 2006, που διοργανώθηκε από την Telewizja Polsat, το οποίο περιελάμβανε δύο κομμάτια - ένα τραγούδι που γράφτηκε για το σινγκλ «Sleep» και τη διασκευή των ABBA «The Winner Takes It All». Το επόμενο CD της, *Przed świtem* (Πριν το ξημέρωμα), εμφανίστηκε τον Ιούνιο του 2008.

### Διαγωνισμός Τραγουδιού Eurovision 2009
Τον Φεβρουάριο του 2009, η Κοπάνια συμμετείχε στην εθνική επιλογή της Πολωνίας για τον Διαγωνισμό Τραγουδιού Eurovision του 2009 με τη μπαλάντα «I Don't Wanna Leave». Κέρδισε τη δεύτερη θέση στην ψηφοφορία της κριτικής επιτροπής και την πρώτη στην τηλεψηφοφορία, κερδίζοντας έτσι την εθνική επιλογή και εκπροσωπώντας την Πολωνία στον Διαγωνισμό Τραγουδιού Eurovision του 2009 στη Μόσχα. Η Κοπάνια αγωνίστηκε στον δεύτερο ημιτελικό αλλά δεν κατάφερε να φτάσει στον τελικό έχοντας κατακτήσει τη 12η θέση από τους 19, με συνολικά 43 βαθμούς.

## Δισκογραφία

### Άλμπουμ

* 2006: *Intuicja*
* 2008: *Przed świtem*

### Singles

* 1998 «Niezwykły dar»
* 2006 «Sleep»
* 2006 «Hold On»
* 2007 «Twe milczenie nie jest złotem»
* 2008 «Tamta Łza»
* 2008 «Rozmawiać z tobą chce»
* 2009 «I Don't Wanna Leave»
* 2013 «Hold My Breath And Wait»
* 2020 «W Pomiedzy»
* 2020 «Faith Cannot Be Broken»
* 2021 «Remedy»
* 2021 «Push The Boundaries»
* 2021 «Scars Are Beautiful»
* 2022 «Why Does It Hurt»

### Βίντεο

* 2006 «Sleep»
* 2008 «Rozmawiać z tobą chcę»
* 2009 «I Don't Wanna Leave»
* 2013 «Hold My Breath And Wait»

## Παραπομπές


## Εξωτερικοί σύνδεσμοι

*  (πολωνικά)
* Επίσημο Fan Club (πολωνικά, αγγλικά)

Κατηγορία:Πολωνές τραγουδίστριες
Κατηγορία:Πολωνοί τραγουδιστές ποπ
Κατηγορία:Αγγλόφωνοι τραγουδιστές από την Πολωνία
Κατηγορία:Πολωνές τραγουδίστριες του 21ου αιώνα
Κατηγορία:Συμμετέχοντες στο διαγωνισμό τραγουδιού Eurovision με την Πολωνία
Περιστέρα Τρικάλων

Η **Περιστέρα** είναι οικισμός της Θεσσαλίας στην Περιφερειακή Ενότητα Τρικάλων.

## Γεωγραφικά - ιστορικά στοιχεία
Η Περιστέρα βρίσκεται στή βορειοδυτική άκρη του κάμπου των Τρικάλων και τις ανατολικές όχθες του Πηνειού, σε υψόμετρο 164 μέτρα. Απέχει περίπου 9 χλμ. Ν. από την Καλαμπάκα (έδρα του δήμου) και 18 χλμ. ΒΔ. από τα Τρίκαλα. Ανατολικά περνάει η ΕΟ Τρικάλων - Ιωαννίνων, που την διαχωρίζει από τον οικισμό Βασιλική, νότια είναι η Μεγάρχη και ο Ουρανός, δυτικά και στην απέναντι όχθη ποταμού είναι ο Βιτουμάς, βόρεια και στην ίδια όχθη η Σαρακήνα.

Νοτιοδυτικά του χωριού και μετά τον Πηνειό, στην κορυφή του λόφου «Σκούμπος» (υψόμετρο 409 μ.), υπάρχουν ερείπια ακρόπολης αρχαίας πόλης καλυμμένα από πυκνή βλάστηση. Πιθανολογείται ότι πρόκειται για την αρχαία Φαλώρεια η οποία καταστράφηκε στα 198 π.Χ. από τον Τίτο Κόϊντο Φλαμινίνο. Από τον λόφο φαίνονται όλες σχεδόν οι πλαγιές του Κόζιακα και η πεδιάδα των Τρικάλων. Νότια και  προς την Μεγάρχη βρίσκεται ο βράχος «Καστέλι», του οποίου η γεωλογική του σύσταση είναι ίδια με αυτή των βράχων των Μετεώρων. Δυτικά της Περιστέρας, μετά τον Πηνειό, στην τοποθεσία «Παλιά Αμπέλια» είναι δάσος με βαλανιδιές έκτασης 250 στρεμμάτων, όπου  με βαλανιδιές στη θέση «Παλιά Αμπέλια», όπου και η ομώνυμη βρύση ενώ στην τοποθεσία «Γαβριά» υπάρχει άλλο δάσος με πεύκα και βαλανιδιές.

## Διοικητικά - πληθυσμιακά στοιχεία
Μετά την ενσωμάτωση της Θεσσαλίας, αναφέρεται με το παλιό της όνομα από την Τουρκοκρατία, ως *Τσάσι* το 1883 στο ΦΕΚ 126Α - 02/04/1883 να προσαρτάται στον τότε δήμο Αιγινίου. Το 1928 με το ΦΕΚ 81Α - 14/05/1928  μετονομάστηκε σε Περιστέρα και το 1949 με το ΦΕΚ 14Α - 15/01/1949 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι αποτελεί κοινότητα που υπάγεται στη Δημοτική Ενότητα Βασιλικής του Δήμου Μετεώρων και σύμφωνα με την απογραφή 2011 έχει 201 κατοίκους. Η πορεία του πληθυσμού, μετά τον Β' Παγκόσμιο πόλεμο σύμφωνα με τις απογραφές είναι:

## Παραπομπές


## Εξωτερικοί σύνδεσμοι
* Χωριό μου ... χωριουδάκι. Περιστέρα Καλαμπάκας - Αν. Μπασάρας 
* "Kονάκι του Mέκιου" στην Περιστέρα Kαλαμπάκας .

Κατηγορία:Χωριά της περιφερειακής ενότητας Τρικάλων
Κατηγορία:Δήμος Καλαμπάκας
Κατηγορία:Δήμος Μετεώρων
Παγκόσμιο Κύπελλο Ποδοσφαίρου Άμμου 2021

Το **Παγκόσμιο Κύπελλο Ποδοσφαίρου Άμμου 2021** ήταν η 11η έκδοση του Παγκοσμίου Κυπέλλου Ποδοσφαίρου Άμμου της FIFA. Συνολικά, αυτή ήταν η 21η διοργάνωση από την ίδρυση του Παγκοσμίου Πρωταθλήματος Ποδοσφαίρου άμμου που διεξήχθη από το 1995 έως το 2004 αλλά δεν διοικούνταν από τη FIFA. Αυτό ήταν το έκτο τουρνουά που διεξήχθη ανά διετία, καθώς το Παγκόσμιο Κύπελλο λάμβανε χώρα κάθε χρόνο μέχρι το 2009. Το τουρνουά έλαβε χώρα στη Μόσχα, πρωτεύουσα της Ρωσίας, μεταξύ 19 και 29 Αυγούστου 2021. 

Η Πορτογαλία ήταν η υπερασπίστρια του τίτλου, αλλά αποκλείστηκε στη φάση των ομίλων. Έγινε η πρώτη ομάδα που υπερασπιζόταν τον τίτλο στην ιστορία της διοργάνωσης που αποκλείστηκε στη φάση των ομίλων.

Η οικοδέσποινα Ρωσία, που αγωνίστηκε ως RFU, κέρδισε τον τρίτο τίτλο της, επικρατώντας της Ιαπωνίας στον τελικό.

## Προκριματικά

* CONCACAF: Οι προκριματικοί της Βόρειας Αμερικής πραγματοποιήθηκαν στην Αλαχουέλα της Κόστα Ρίκα από τις 17 έως τις 23 Μαΐου 2021.
* CONMEBOL: Οι προκριματικοί της Νότιας Αμερικής πραγματοποιήθηκαν στο Ρίο ντε Τζανέιρο της Βραζιλίας από τις 26 Ιουνίου έως τις 4 Ιουλίου 2021.

## Επιλογή διοργανωτή
Τρεις χώρες είχαν υποβάλει υποψηφιότητα για τη διοργάνωση: Χιλή, Ελ Σαλβαδόρ και Ρωσία. Η επικύρωση της Ρωσίας ως διοργανώτριας έγινε τον Οκτώβριο του 2019.
μικρογραφία|450x450εσ|Οι χώρες που προκρίθηκαν στην τελική φάση της διοργάνωσης.

## Παραπομπές



2021
Δημήτρης Κυρσανίδης

Ο **Δημήτρης Κυρσανίδης** (Θεσσαλονίκη, 27 Μαΐου 1995) είναι Έλληνας παγκόσμιος πρωταθλητής του παρκούρ.

Ξεκίνησε το παρκούρ  το 2007. Πήρε το χρυσό στο Red Bull Art of Motion στη Σαντορίνη το 2014 και το 2015, ενώ το 2017 και το 2019 απέσπασε το χάλκινο μετάλλιο στον ίδιο διαγωνισμό. Τον Μάιο του 2018, πήρε το χάλκινο στο freestyle, στο Παγκόσμιο Πρωτάθλημα στο Μονπελιέ. Τον Απρίλιο του 2019, πήρε το χάλκινο στην ταχύτητα στο Παγκόσμιο Κύπελλο στο Τσενγκντού. Αργότερα τον ίδιο μήνα, κέρδισε το χρυσό στο ελεύθερο και το ασημένιο στην ταχύτητα στο Παγκόσμιο Κύπελλο στη Χιροσίμα.

Τον Οκτώβριο του 2022, στο Παγκόσμιο Πρωτάθλημα του Τόκιο, αναδείχτηκε σε πρωταθλητή στο freestyle, ο πρώτος στην επίσημη ιστορία του αθλήματος.

Στις ευρωεκλογές του 2024 ήταν υποψήφιος ευρωβουλευτής με το κίνημα Νίκη, αλλά δεν εξελέγη.

Είναι νυμφευμένος και έχει ένα παιδί.

## Παραπομπές


Κατηγορία:Έλληνες αθλητές
Αλεξάνδρα Σιντοροβίτσι

Η **Αλεξάνδρα Σιντοροβίτσι** (Ρουμανικά: Alexandra Sidorovici) (6 Ιουλίου 1906 – 25 Αυγούστου 2000) ήταν Ρουμάνα πολιτικός. Εξέχουσα κομμουνίστρια, ήταν μια από τις πρώτες ομάδες γυναικών, που εκλέχθηκαν στην  Βουλή των Αντιπροσώπων της Ρουμανίας το 1946.

## Βιογραφία
Η Σιντοροβίτσι γεννήθηκε το 1906 στην Κωνστάντζα.  Ήταν μέλος μιας ευκατάστατης οικογένειας. Ο αδελφός της, Τεοφίλ, υπηρέτησε ως υπουργός του υπουργικού συμβουλίου το 1940 πριν αυτοκτονήσει. Ένας από τους προγόνους της ήταν Βρετανός και μιλούσε τέλεια αγγλικά. Παντρεύτηκε τον Σίλβιου Μπρουκάν, έναν κομμουνιστή πολιτικό και διπλωμάτη, με τον οποίο απέκτησε τρία παιδιά. Ο Μπρουκάν αργότερα ήταν σφοδρός επικριτής του Νικολάε Τσαουσέσκου.

Κατά τη διάρκεια του Β' Παγκοσμίου Πολέμου, φέρεται να ενεπλάκη σε κατασκοπευτικές δραστηριότητες για λογαριασμό της Σοβιετικής Ένωσης. Τον Απρίλιο του 1945, η Σιντοροβίτσι διορίστηκε με βασιλικό διάταγμα δημόσιος εισαγγελέας στο Λαϊκό Δικαστήριο του Βουκουρεστίου. Στη θέση αυτή, που κράτησε μέχρι το 1946, συμμετείχε σε δίκες της ρουμανικής πολιτικής και πολιτιστικής ελίτ. Τον Μάιο και τον Ιούνιο του 1945, αυτή, ο Κονσταντίν Βικόλ, ο Ιόν Ν. Ιοάν και ο Αβράμ Μπουνάτσιου άσκησαν δίωξη σε δώδεκα εξέχοντες δημοσιογράφους, συμπεριλαμβανομένων των Παν M. Βιζιρέσκου, Παμφίλ Τσεϊτσάρου, Στελιάν Ποπέσκου, Νικοφόρ Κράινιτς, Γκριγκόρε Μανοϊλέσκου  και Ράντου Γκιρ.

Στις γενικές εκλογές του 1946 ήταν μεταξύ της πρώτης ομάδας γυναικών, που εξελέγη στην Βουλή των Αντιπροσώπων. Στις αρχές του 1948, εργάστηκε για τη συγχώνευση του Κομμουνιστικού Κόμματος (PCR) με το Σοσιαλδημοκρατικό Κόμμα (PSDR), για να σχηματιστεί το Ρουμανικό Εργατικό Κόμμα (PMR). Αργότερα το ίδιο έτος εξελέγη στη νέα Μεγάλη Εθνοσυνέλευση και διορίστηκε Γενική Γραμματέας του Υπουργείου Ορυχείων και Πετρελαίου, ένα αξίωμα που κράτησε μέχρι το 1958. Από το 1949 έως το 1953 υπηρέτησε επίσης ως γενική εισαγγελέας της Περιφέρειας Γκόρζ. Το 1950 έγινε αναπληρώτρια καθηγήτρια και αναπληρώτρια επικεφαλής τμήματος στο Τμήμα Μαρξισμού-Λενινισμού στο Πολυτεχνικό Ινστιτούτο του Βουκουρεστίου.

Από το 1955 και εξής συνόδευσε τον Μπρουκάν στις Ηνωμένες Πολιτείες, όπου διορίστηκε αρχικά πρεσβευτής της Ρουμανίας στις Ηνωμένες Πολιτείες και στη συνέχεια πρεσβευτής στα Ηνωμένα Έθνη από το 1959 έως το 1962. Χρησιμοποίησε την εμπειρία της ως βάση ενός βιβλίου, που συνέγραψε με τον Μπρουκάν  και στο οποίο αναφέρονταν με βίαιο τρόπο εναντίον των αμερικανικών θεσμών. Τις δεκαετίες του 1960 και του 1970 ήταν αναπληρώτρια καθηγήτρια στην Ακαδημία Στεφάν Γκεοργκίου, και το 1971 της απονεμήθηκε το παράσημο της 23ης Αυγούστου.

Πέθανε στο Βουκουρέστι το 2000 και αποτεφρώθηκε στο κρεματόριο Βιτάν-Μπαρζέτστι.

## Έργα
* 

## Παραπομπές


Κατηγορία:Ρουμάνες πολιτικοί
Κατηγορία:Ρουμάνες επιστήμονες
Λόφος Ιππίου Κολωνού

Ο **Λόφος Ιππείου Κολωνού** βρίσκεται στην ομώνυμη συνοικία της Αθήνας. Έχει σημαντική ιστορία που ανάγεται στα χρόνια της Αρχαίας Αθήνας, ενώ ακόμη και σήμερα αποτελεί σημαντικό τόπο συνάθροισης της περιοχής. Εντός του λόφου βρίσκονται τα Μνημεία των Μύλλερ και Λένορμαν, δύο μαρμάρινες ανάγλυφες στήλες, καθώς και το υπαίθριο Θέατρο Κολωνού.

## Παραπομπές


Κολωνου
Κολωνου
Κατηγορία:Αθηναϊκό πεδίο
Μαρμολέχο

μικρογραφία|Η κορυφή του Μαρμολέχο όπως φαίνεται από τον βορρά. Η όψη του γκρεμού δείχνει αλλοιωμένα πετρώματα από τον πυρήνα του ηφαιστείου.
Το **Μαρμολέχο** () είναι στρωματοηφαίστειο του Πλειστοκαίνου, ύψους 6.108 μέτρων, στις Άνδεις, στα σύνορα μεταξύ Αργεντινής και Χιλής. Βρίσκεται 9 χιλιόμετρα ΒΒΑ του ενεργού ηφαιστείου Σαν Χοσέ και είναι η νοτιότερη κορυφή στον κόσμο που ξεπερνά τα 6.000 μέτρα. Το τμήμα του στην Αργεντινή βρίσκεται εντός της περιοχής προστασίας Μανσάνο / Πορτίγιο ντε Πιουκένες της Αργεντινής. Βρίσκεται στα σύνορα δύο επαρχιών: της επαρχίας Μεντόσα της Αργεντινής και της επαρχίας Κορδιγιέρα της Χιλής. Οι πλαγιές του βρίσκονται εντός των διοικητικών ορίων των δύο πόλεων: της πόλης Τουνουγιάν της Αργεντινής και της κοινότητας Σαν Χοσέ ντε Μάιπο της Χιλής.

## Πρώτη ανάβαση
Το Μαρμολέχο αναρριχήθηκε για πρώτη φορά από τους Χέρμαν Σάτλερ, Σεμπάστιαν Κρούκελ και Άλμπρεχτ Μάας (Γερμανία) την 1η Οκτωβρίου 1928.

## Υψόμετρο
Έχει επίσημο ύψος 6.108 μέτρα. Άλλα δεδομένα από τα διαθέσιμα ψηφιακά μοντέλα υψομέτρων: SRTM 6.097 μέτρα, ASTER 6.103 μέτρα, ALOS 6.085 μέτρα και TanDEM-X 6.129 μέτρα. Το ύψος του πλησιέστερου κεντρικού υψώματος είναι 4.005 μέτρα, οδηγώντας σε τοπογραφική προεξοχή 2.103 μέτρων. Το Μαρμολέχο θεωρείται Οροσειρά σύμφωνα με το *Σύστημα Κυριαρχίας* και η κυριαρχία του είναι 34,43%. Η μητρική του κορυφή είναι το Τουπουνγάτο και η τοπογραφική απομόνωση είναι 42,9 χιλιόμετρα.

## Παραπομπές


Κατηγορία:Βουνά της Αργεντινής
Κατηγορία:Βουνά της Χιλής
Μονίκα Πίρεκ

Η **Μονίκα Ζόφια Πίρεκ-Ροκίτα** (πολωνικά: Monika Zofia Pyrek-Rokita) (γενν. 11 Αυγούστου 1980, Γκντίνια) είναι Πολωνή πρώην αθλήτρια του άλματος επί κοντώ.

Αγωνίστηκε στους Ολυμπιακούς Αγώνες του 2004, όπου κατέλαβε την 4η θέση με 4,55 μέτρα, ακριβώς πίσω από μια άλλη Πολωνή αθλήτρια που γεννήθηκε στη Γκντίνια, την Άννα Ρογκόφσκα. Η Πίρεκ κέρδισε το αργυρό μετάλλιο στο Παγκόσμιο Πρωτάθλημα Στίβου του 2005, με άλμα στα 4,60μ. Κέρδισε επίσης το αργυρό μετάλλιο στο Ευρωπαϊκό Πρωτάθλημα Στίβου του 2006.

Η καλύτερη επίδοση της Πίρεκ είναι 4,82 μέτρα. Έχει κερδίσει το Πολωνικό Πρωτάθλημα πολλές φορές, με τελευταίο το Πολωνικό Πρωτάθλημα Στίβου του 2007 στο Πόζναν.

Για τα αθλητικά της επιτεύγματα, έλαβε το Σταυρό του Ιππότη του Τάγματος της Αναγέννησης της Πολωνίας (5η Τάξη) το 2009.

Αποσύρθηκε επίσημα στις 11 Ιανουαρίου 2013. Μια μέρα αργότερα παντρεύτηκε τον Νόρμπερτ Ροκίτα, τον επί χρόνια ατζέντη και σύντροφό της.

## Καριέρα

## Ιατρική κατάσταση
Στη συνέντευξη στο Sportowe Fakty, η Πίρεκ αποκάλυψε ότι το 2003 διαγνώστηκε με θυρεοειδίτιδα Χασιμότο. Αναρωτήθηκε πως αν είχε διαγνωστεί νωρίτερα, ίσως να είχε κερδίσει περισσότερα μετάλλια.μικρογραφία| Η Μονίκα Πίρεκ (αριστερά) μετά την κατάκτηση του αργύρου μεταλλίου στο Παγκόσμιο Πρωτάθλημα του 2009.

## Παραπομπές


## Εξωτερικοί σύνδεσμοι
* 

Κατηγορία:Πολωνές αθλήτριες του άλματος επί κοντώ
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Ιππότες του Τάγματος της Αναγέννησης της Πολωνίας
Κατηγορία:Πολωνοί αθλητές του στίβου στους Θερινούς Ολυμπιακούς Αγώνες